
บทคัดย่อ
	การระบาดของหอยทากเป็นปัญหาสำคัญที่ส่งผลกระทบต่อการผลิตพืชกินใบ แม้ว่าสารสกัดจากใบสาบเสือ (Chromolaena odorata) จะมีฤทธิ์ไล่หอยทาก แต่สารออกฤทธิ์เสื่อมสภาพและถูกชะล้างได้รวดเร็ว ส่งผลให้ต้องพ่นซ้ำหลายครั้ง งานวิจัยนี้จึงมีวัตถุประสงค์เพื่อพัฒนาเม็ดควบคุมการปลดปล่อยสารจากสารสกัดใบสาบเสือร่วมกับปุ๋ยมูลไก่ ศึกษาสูตรที่เหมาะสม พฤติกรรมการปลดปล่อยสารออกฤทธิ์และธาตุอาหาร รวมทั้งประเมินประสิทธิภาพในการไล่หอยทาก เม็ดปลดปล่อยเตรียมจากแป้งมันสำปะหลังและคาร์บอกซีเมทิลเซลลูโลส และเคลือบด้วยกัมอารบิก และไคโตซาน จากนั้นวิเคราะห์การปลดปล่อยสารด้วยเครื่อง UV–Visible Spectrophotometer และทดสอบประสิทธิภาพ            ในแปลงทดลองจำลอง ผลการศึกษาพบว่าสูตรสารสกัดใบสาบเสือ : ปุ๋ยมูลไก่ : แป้งมันสำปะหลัง : คาร์บอกซีเมทิลเซลลูโลส : กัมอารบิก : ไคโตซาน อัตราส่วน 1 : 4 : 1 : 3 : 1 : 3 ให้สมบัติของเม็ดปลดปล่อยเหมาะสมที่สุด สามารถปลดปล่อยสารสกัดใบสาบเสือได้อย่างต่อเนื่องนาน 192 ชั่วโมง พร้อมปลดปล่อยธาตุไนโตรเจนอย่างต่อเนื่อง และลดความเสียหาย  ของใบผักจากหอยทากเหลือเพียงร้อยละ 1.01 เมื่อเทียบกับชุดควบคุมที่มีความเสียหายร้อยละ 16.08 อีกทั้งมีประสิทธิภาพสูงกว่าการใช้สารสกัดใบสาบเสือโดยตรง ผลการวิจัยแสดงให้เห็นว่าเม็ดควบคุมการปลดปล่อยที่พัฒนาขึ้นสามารถยืดระยะเวลาการออกฤทธิ์ของสารสกัด ควบคุมการปลดปล่อยธาตุอาหาร และเพิ่มประสิทธิภาพในการป้องกันความเสียหายจากหอยทาก จึงมีศักยภาพในการพัฒนาเป็นผลิตภัณฑ์ชีวภาพสำหรับการจัดการศัตรูพืช และส่งเสริมการเกษตรอย่างยั่งยืน

1. บทนำ
	การระบาดของหอยทากเป็นปัญหาสำคัญในการผลิตพืชผักกินใบ เนื่องจากหอยทากกัดกินใบและลำต้นส่งผลให้ผลผลิตและคุณภาพทางการค้าลดลง เกษตรกรส่วนใหญ่นิยมใช้สารเคมีกำจัดหอยทาก (กองวิจัยและพัฒนาพืชสวนและสำนักควบคุมพืชและวัสดุการเกษตร, 2565)       ซึ่งอาจก่อให้เกิดสารตกค้างและผลกระทบต่อสิ่งแวดล้อม จึงมีการศึกษาสารสกัดจากพืชธรรมชาติเป็นทางเลือก โดยเฉพาะใบสาบเสือ (Chromolaena odorata) ซึ่งมีรายงานว่ามีสารประกอบฟีนอลิกและสารออกฤทธิ์ทางชีวภาพที่สามารถไล่หอยทากได้ (ดาราพร รินทะรักษ์ และคณะ, 2564) อย่างไรก็ตาม สารสกัดดังกล่าวเสื่อมสภาพและถูกชะล้างได้ง่ายเมื่อใช้งานในสภาพแวดล้อมจริงทำให้ต้องพ่นซ้ำหลายครั้งและลดประสิทธิภาพในการใช้งาน      การพัฒนาระบบควบคุมการปลดปล่อยสาร (Controlled-release system) เป็นแนวทางที่ช่วยยืดระยะเวลา             การออกฤทธิ์ของสารชีวภาพและลดความถี่ในการใช้งาน     (นลินา ประไพรักษ์สิทธิ์ และพรรัมภา งามศิริ, 2550) 
งานวิจัยนี้จึงพัฒนาเม็ดควบคุมการปลดปล่อยจากสารสกัดใบสาบเสือร่วมกับปุ๋ยมูลไก่ โดยใช้แป้งมันสำปะหลัง คาร์บอกซีเมทิลเซลลูโลส กัมอารบิก และไคโตซานเป็นวัสดุขึ้นรูปและเคลือบเม็ด เพื่อศึกษาสูตรที่เหมาะสม พฤติกรรมการปลดปล่อยสารออกฤทธิ์         และธาตุอาหาร รวมทั้งประเมินประสิทธิภาพในการ      ไล่หอยทาก อันจะเป็นแนวทางในการพัฒนาผลิตภัณฑ์ชีวภาพที่สามารถจัดการศัตรูพืชควบคู่กับการบำรุงดิน     ได้อย่างมีประสิทธิภาพ

2. วิธีการดำเนินงาน
	2.1 การเตรียมสารสกัดใบสาบเสือและปุ๋ยมูลไก่ 
        	นำใบสาบเสือ 100 กรัม ผสมกับเอทานอล 95% ปริมาตร 200 มิลลิลิตร จากนั้นนำไปปั่นให้ละเอียด     แล้วแช่ในเอทานอลบนเครื่องเขย่าสารละลายเป็นเวลา   24 ชั่วโมง และกรองให้เหลือแต่ส่วนที่เป็นสารละลายจากนั้นนำไประเหยเอทานอลออกด้วยเครื่อง Rotary evaporator เป็นเวลา 4 ชั่วโมง และนำปุ๋ยมูลไก่ไปอบ   ที่อุณหภูมิ 60 องศาเซลเซียส เป็นเวลา 4 ชั่วโมง และ     ร่อนให้ละเอียด
2.2 ศึกษาอัตราส่วนที่เหมาะสมในการขึ้นรูปของเม็ดปลดปล่อย
        การขึ้นรูปเม็ดปลดปล่อยแต่ละสูตรโดยนำสารสกัดใบสาบเสือ 5 กรัม มาผสมกับผงคาร์บอกซีเมทิลเซลลูโลส ปุ๋ยมูลไก่ แป้งมันสำปะหลัง และน้ำกลั่น แล้วนำมาปั้น    ให้เป็นทรงกลมโดยให้แต่ละเม็ดมีมวลประมาณ 0.15±0.1 กรัม ตามรายละเอียดดังตารางที่ 1 โดยทำการเคลือบชั้นที่ 1 โดยนำเม็ดปลดปล่อยที่อบเสร็จแล้วมา Dip (จุ่ม) ลงในสารละลายกัมอารบิก แล้วนำไปอบที่อุณหภูมิ 60 องศาเซลเซียสเป็นเวลา 2 ชั่วโมง ทำการเคลือบชั้นที่ 2         โดยนำเม็ดปลดปล่อยที่อบชั้นที่ 1 เสร็จแล้วมา Dip (จุ่ม) ลงในสารละลายไคโตซานที่ผสมกับสารสกัดใบสาบเสือ     5 กรัม แล้วนำไปอบเช่นเดิม
ตารางที่ 1 อัตราส่วนของสารสกัดใบสาบเสือ, แป้งมันสำปะหลัง, ปุ๋ยมูลไก่, ผงคาร์บอกซีเมทิลเซลลูโลส, กัมอารบิก, ไคโตซาน และน้ำกลั่น ในการขึ้นรูปเม็ดปลดปล่อย
	สูตรที่
	1
	2
	3

	สารสกัดใบสาบเสือ (g)
	5
	5
	5

	ปุ๋ยมูลไก่ (g)
	25
	20
	15

	แป้งมันสำปะหลัง (g)
	15
	5
	10

	คาร์บอกซีเมทิลเซลลูโลส (CMC) (g)
	10
	15
	10

	กัมอารบิก (g)
	5
	5
	5

	ไคโตซาน (g)
	15
	15
	15

	น้ำกลั่น (g)
	5
	5
	10



นำเม็ดปลดปล่อยที่ได้ไปชั่งมวลหลังการอบพร้อมสังเกตพื้นผิวเม็ดปลดปล่อยด้วยกล้องจุลทรรศน์สเตอริโอ        วัดเส้นผ่านศูนย์กลางเพื่อคำนวณหาความหนาแน่น      ของเม็ด จากนั้นนำเม็ดปลดปล่อยแช่น้ำเป็นระยะเวลา   12 ชั่วโมงแล้ววัด pH สารละลาย และชั่งมวลทั้งก่อนและหลังแช่น้ำ พร้อมคำนวณหาร้อยละการบวมตัว (%Swelling)

เมื่อ    W0 = มวลของเม็ดปลดปล่อยก่อนแช่น้ำ (g)
         Wt = มวลชองเม็ดปลดปล่อยหลังแช่น้ำ (g)
2.3 ศึกษาประสิทธิภาพของเม็ดปลดปล่อยผสมสารสกัดจากใบสาบเสือในการไล่หอยทาก และปลดปล่อยธาตุอาหาร
        	ศึกษาประสิทธิภาพของเม็ดปลดปล่อยผสมสารสกัดจากใบสาบเสือในการไล่หอยทากและปลดปล่อย         ธาตุอาหารในการเปลี่ยนค่าการดูดกลืนแสงให้เป็น        ค่าความเข้มข้นของสาร (mg/L) ที่ปลดปล่อยออกมา        โดยเทียบค่าการดูดกลืนแสงกับกราฟมาตรฐาน (standard curve) ของสารแต่ละชนิดมีรายละเอียด ดังนี้ การวัดปริมาณของสารสกัดวัดดูดกลืนแสงที่ความยาวคลื่น 274 นาโนเมตรด้วยเครื่อง UV-Vis Spectrophotometer ธาตุไนโตรเจน (N) ได้ประยุกต์ใช้เทคนิค Ultraviolet Spectrophotometric Screening Method ซึ่งเป็นวิธี   การวัดปริมาณไนโตรเจนในรูปของไนเตรทไอออน (NO3–)              จากโพแทสเซียมไนเตรทให้มีความเข้มข้นในช่วง 0.2 - 1.0 มิลลิกรัมต่อลิตร เติมสารละลายกรดไฮโดรคลอริก      ความเข้มข้น 1 นอร์มอล ปริมาตร 1 มิลลิลิตร                ลงในสารตัวอย่างปริมาตร 50 มิลลิลิตร เพื่อทำลายสารรบกวนกลุ่มคาร์บอเนตและไฮดรอกไซด์ แล้วนำไปวัดค่า         การดูดกลืนแสงที่ความยาวคลื่น 220 นาโนเมตร และวัดที่ความยาวคลื่น 275 นาโนเมตร เพื่อใช้หักล้างค่า   ความคลาดเคลื่อนจากสารอินทรีย์ที่ละลายอยู่ในน้ำการตรวจวัดธาตุซัลเฟอร์(S) ได้ประยุกต์ใช้เทคนิค Turbidimetric Method ซึ่งเป็นการวัดปริมาณซัลเฟอร์  ในรูปของซัลเฟตไอออน (SO4–) เริ่มจากเตรียมสารละลายมาตรฐานซัลเฟตจากโซเดียมซัลเฟตให้มีความเข้มข้นในช่วง 5 - 40 มิลลิกรัมต่อลิตร นำสารตัวอย่างมาเติมสารละลายบัฟเฟอร์ที่ประกอบด้วยแมกนีเซียมคลอไรด์และกรดอะซิติก เพื่อควบคุมสภาวะความเป็นกรด-ด่าง จากนั้นเติมผลึกแบเรียมคลอไรด์แล้วทำการคนสาร    อย่างสม่ำเสมอเป็นเวลา 1 นาที เพื่อให้เกิดตะกอนแขวนลอยของแบเรียมซัลเฟต แล้วนำไปวัดค่าการดูดกลืนแสงด้วยเครื่อง UV-Vis Spectrophotometer                ที่ความยาวคลื่น 350 นาโนเมตร 
2.4 ตรวจสอบประสิทธิภาพการไล่หอยทากของเม็ดปลดปล่อยผสมสารกัดจากใบสาบเสือ
        	สร้างแปลงจำลองการปลูกพืชกินใบ โดยใช้     ใบกะหล่ำปลีขนาด 30 x 90 cm จำนวน 2 แปลง      แปลงที่ 1 แบ่งเป็น 2 บริเวณ โดยด้านขวาเป็นบริเวณที่มีการใช้สารสกัดจากใบสาบเสือ และด้านซ้ายเป็นบริเวณที่ ไม่มีการใช้สารสกัดจากใบสาบเสือ และแปลงที่ 2 แบ่งเป็น    2 บริเวณ โดยด้านขวาเป็นบริเวณที่มีการใช้เม็ดปลดปล่อย             ผสมสารสกัดจากใบสาบเสือ สูตรที่ 2 จากนั้น                 ปล่อยหอยทากยักษ์แอฟริกา และหอยทากสวน จำนวนอย่างละ 10 ตัว ลงบริเวณกึ่งกลางของแต่ละแปลง ถ่ายรูป และบันทึกปริมาณความหนาแน่นของหอยทาก และ        ความเสียหายของใบกะหล่ำปลี ทุก ๆ 2 ชั่วโมง เป็นเวลา 8 วัน

3. ผลการทดลอง 
3.1 ผลศึกษาอัตราส่วนที่เหมาะสมในการขึ้นรูปของเม็ดปลดปล่อย
		จากการทดลองศึกษาคุณสมบัติต่าง ๆ ของเม็ดปลดปล่อยทั้ง 3 สูตรพบว่าเม็ดปลดปล่อยสูตรที่ 2 มี   ความเหมาะสมในการขึ้นรูปด้านการคงรูป ความหนาแน่น      ร้อยละการบวมตัว และ pH ดังตารางที่ 2 และภาพที่ 1ตารางที่ 2 ศึกษาสมบัติของเม็ดปลดปล่อยทั้ง 3 สูตร
	สูตร
	ความ
คงรูป
	ความหนาแน่น (g/cm3)
	Swelling (%)
	pH

	1
	ดี
	0.86±0.03
	54.3±2.1
	6.42

	2
	ดีมาก
	0.93±0.02
	86.7±3.4
	6.58

	3
	ปานกลาง
	0.71±0.05
	142.6±5.8
	6.71



รูปที่ 1 กราฟเปรียบร้อยละการบวมตัวของสารเทียบเวลา


3.2 ผลการศึกษาประสิทธิภาพของเม็ดปลดปล่อยผสมสารสกัดจากใบสาบเสือในการไล่หอยทาก และปลดปล่อยธาตุอาหาร
ในการวิเคราะห์พฤติกรรมการปลดปล่อยสาร   ได้ทำการแปลงค่าการดูดกลืนแสงให้เป็นค่าความเข้มข้นจริงในหน่วยมิลลิกรัมต่อลิตร ผ่านความสัมพันธ์           เชิงเส้นตรงที่ได้จากกราฟมาตรฐานของสารแต่ละชนิด โดยสารสกัดใบสาบเสือที่วัดความยาวคลื่น 274    นาโนเมตร ได้สมการเส้นตรงคือ y=1.6412x+0.2883 มีค่าสัมประสิทธิ์การตัดสินใจ R2 เท่ากับ 0.9963 ขณะที่ธาตุไนโตรเจนที่วัดความยาวคลื่น 220 นาโนเมตร ได้สมการเส้นตรงคือ y=0.3215x+0.0542 มีค่า R2  เท่ากับ 0.9965 และธาตุซัลเฟอร์ที่วัดความยาวคลื่น 350         นาโนเมตร ได้สมการเส้นตรงคือ y=0.5012x+0.1305 ได้ค่า R2 เท่ากับ 0.9961 โดยกำหนดให้ตัวแปร y แทนค่าการดูดกลืนแสง และตัวแปร x แทนค่าความเข้มข้นของสารในการพยากรณ์ข้อมูลย้อนกลับ
รูปที่ 2 กราฟแสดงผลการปลดปล่อยสารสกัดใบสาบเสือของเม็ดปลดปล่อยเป็นระยะเวลา 8 วัน
[image: ]
รูปที่ 3 กราฟแสดงผลการปลดปล่อยแร่ธาตุไนโตรเจน และซัลเฟอร์ในปุ๋ยของเม็ดปลดปล่อยเป็นระยะเวลา 8 วัน
[image: A graph showing the amount of nitrogen in the market

AI-generated content may be incorrect.]

จากรูปที่ 2 และ3 เมื่อนำค่าความเข้มข้นดังกล่าวมาพิจารณาร่วมกับระยะเวลาในการทดลองตลอด 192 ชั่วโมง หรือ 8 วัน พบว่าสารแต่ละชนิดมีลักษณะ และพฤติกรรมการปลดปล่อยที่จำเพาะ โดยในช่วงเริ่มต้นของการทดลองจะปรากฏลักษณะของระยะพัก            (Lag time) ซึ่งเป็นช่วงที่ตัวทำละลายเริ่มซึมผ่านชั้นฟิล์ม      พอลิเมอร์เข้าสู่ภายในเม็ด ปรากฏการณ์นี้สามารถอธิบายได้ด้วยกลไกการบวมตัวของพอลิเมอร์ชีวภาพ               เมื่อโครงสร้างไคโตซานสัมผัสกับน้ำ หมู่ฟังก์ชันไฮดรอกซิลและหมู่ฟังก์ชันอะมิโนจะสร้างพันธะไฮโดรเจนกับโมเลกุลของน้ำ ส่งผลให้สายโซ่พอลิเมอร์ขยายตัวและเกิดช่องว่าง (Free volume) ที่ยอมให้สารละลายภายในแพร่ออกสู่ภายนอกได้ หลังจากสิ้นสุดระยะพักตัว สารสกัดจาก     ใบสาบเสือจะถูกปลดปล่อยออกมาอย่างต่อเนื่องจนมีความเข้มข้นสูงสุดในชั่วโมงที่ 72 ที่ระดับ 238.7 มิลลิกรัมต่อลิตร ก่อนที่จะมีแนวโน้มลดลงอย่างช้าๆ ตามรูปแบบที่แสดงในรูปที่ 2 พฤติกรรมนี้สอดคล้องกับกลไกการแพร่ผ่านชั้นฟิล์มผสมระหว่างไคโตซานและกัมอารบิก ที่ช่วยให้การส่งผ่านสารออกฤทธิ์เป็นไปได้อย่างสม่ำเสมอ ส่งผลให้สารสำคัญสามารถทำหน้าที่ยับยั้งเอนไซม์อะเซทิลโคลีนเอสเตอเรส (AChE) ในระบบประสาทของหอยทาก        ได้อย่างยาวนานและมีเสถียรภาพสูงกว่าการฉีดพ่น      สารสกัดสดโดยตรงอย่างมีนัยสำคัญ
3.3 ผลการทดสอบประสิทธิภาพการไล่หอยทาก
ตารางที่ 3 ผลของเม็ดปลดปล่อยสารสกัดใบสาบเสือต่อพื้นที่ใบและความเสียหายของใบผักกะหล่ำจากการเข้าทำลายของหอยทากหลังการทดลอง 12 ชั่วโมง
	[bookmark: _Hlk206895506]การทดลอง
	พื้นที่ใบหลัง 12 ชั่วโมง (cm2)
	ร้อยละความเสียหาย

	ไม่มีเม็ดปลดปล่อย
	190.48 ± 8.12
	16.08 ± 1.25

	มีเม็ดปลดปล่อย
	251.47 ± 5.36
	1.01 ± 0.42



4. สรุปผลและอภิปรายผล
จากการเปรียบเทียบสมบัติทางกายภาพของ เม็ดปลดปล่อยทั้ง 3 สูตร พบว่าสูตรที่ 2 ซึ่งมีอัตราส่วนของสารสกัดใบสาบเสือ ปุ๋ยมูลไก่ แป้งมันสำปะหลัง    คาร์บอกซีเมทิลเซลลูโลส กัมอารบิก และไคโตซาน เท่ากับ 1 : 4 : 1 : 3 : 1 : 3 เป็นสูตรที่มีความเหมาะสมสูงสุด    ในการขึ้นรูป เนื่องจากมีความคงตัวทางโครงสร้างสูง มีค่าความหนาแน่นและอัตราการบวมตัว (Swelling) อยู่ในระดับที่เหมาะสมต่อการควบคุมการปลดปล่อยสาร พฤติกรรมการบวมตัวของสูตรที่ 2 แสดงให้เห็นถึง       การดูดซับน้ำอย่างรวดเร็วในระยะแรกก่อนเข้าสู่ภาวะสมดุล ซึ่งบ่งชี้ว่าโครงข่ายพอลิเมอร์สามารถกักเก็บน้ำ และรักษารูปทรงของเม็ดไว้ได้แตกต่างจากสูตรที่ 1 ที่มีการบวมตัวต่ำทำให้การแพร่ของสารเกิดได้จำกัด และสูตรที่ 3 ที่มีการบวมตัวสูงเกินไปจนเม็ดสูญเสียความแข็งแรงและปลดปล่อยสารออกฤทธิ์เร็วเกินไป (Burst release) ปรากฏการณ์นี้สอดคล้องกับทฤษฎีที่ระบุว่าระดับการบวมน้ำของวัสดุห่อหุ้มมีผลโดยตรงต่อ         อัตราการแพร่ของสารในระบบควบคุมการปลดปล่อย (Shaviv, 2001) อีกทั้งยังสอดคล้องกับงานวิจัยที่พบว่าระบบพอลิเมอร์ผสมแอลจิเนต–ไคโตซานสามารถหน่วงการปลดปล่อยสารได้อย่างมีประสิทธิภาพ (นลินา ประไพรักษ์สิทธิ์ และพรรัมภา งามศิริ, 2550) รวมถึงการใช้วัสดุพอลิเมอร์ชีวภาพร่วมกับแป้งจะช่วยเพิ่มเสถียรภาพและควบคุมอัตราการปลดปล่อยธาตุอาหารได้อย่างต่อเนื่อง (รุ่งระวี ศิริบุญนาม และสุปราณี แก้วภิรมย์, 2562)
ด้านการวิเคราะห์พฤติกรรมการปลดปล่อยสาร ผลการสร้างกราฟมาตรฐานของสารสกัดใบสาบเสือ      ธาตุไนโตรเจน และธาตุซัลเฟอร์ ให้ค่าสัมประสิทธิ์การตัดสินใจ R2 ที่สูงกว่า 0.99 ซึ่งยืนยันถึงความน่าเชื่อถือ และมีความสัมพันธ์เชิงเส้นที่แม่นยำสำหรับการคำนวณ     ความเข้มข้นของสาร เมื่อประเมินอัตราการปลดปล่อยพบว่า สารสกัดจากใบสาบเสือมีความเข้มข้นเพิ่มขึ้นจนถึงจุดสูงสุดในช่วงเวลา 72 ชั่วโมง ก่อนจะค่อย ๆ ลดลงในช่วงปลายของการทดลอง ในขณะที่ธาตุไนโตรเจน และซัลเฟอร์มีแนวโน้มถูกปลดปล่อยเพิ่มขึ้นอย่างต่อเนื่องตลอดระยะเวลาการทดลอง พฤติกรรมดังกล่าวสะท้อน   ให้เห็นว่าเม็ดปลดปล่อยสามารถควบคุมการกระจายตัวของสารได้อย่างมีประสิทธิภาพ โดยสารสกัดใบสาบเสือถูกควบคุมผ่านการแพร่ (Diffusion) ออกจากช่องว่างของโครงข่ายพอลิเมอร์ ส่วนธาตุอาหารจากปุ๋ยมูลไก่เกิดจากการค่อย ๆ ละลายผ่านเนื้อวัสดุเคลือบ ซึ่งเป็นลักษณะเฉพาะของระบบควบคุมการปลดปล่อย (Shaviv, 2001) และมีแนวโน้มสอดคล้องกับการศึกษาปุ๋ยไฮโดรเจลที่พบว่าระบบดังกล่าวสามารถค่อย ๆ ปลดปล่อย        ธาตุอาหาร ส่งผลให้สารบำรุงคงอยู่ในระบบนิเวศ         การปลูกพืชได้ยาวนานยิ่งขึ้น (รุ่งระวี ศิริบุญนาม และ     สุปราณี แก้วภิรมย์, 2562)
ผลการทดสอบประสิทธิภาพในการควบคุมศัตรูพืช พบว่าเม็ดปลดปล่อยสามารถลดอัตรา           ความเสียหายของใบกะหล่ำปลีจากการเข้าทำลายของหอยทากลงเหลือเพียงร้อยละ 1.01 อย่างมีนัยสำคัญ เมื่อเปรียบเทียบกับชุดควบคุมที่พบความเสียหายถึงร้อยละ 16.08 และให้ผลลัพธ์ที่ดีกว่าการใช้สารสกัดใบสาบเสือแบบฉีดพ่นโดยตรง สิ่งนี้เป็นข้อพิสูจน์ว่าระบบควบคุม   การปลดปล่อยสามารถยืดระยะเวลาการออกฤทธิ์        ทางชีวภาพของสารสำคัญ ทำให้ป้องกันการเข้าทำลายของหอยทากได้อย่างต่อเนื่อง  โดยกลไกนี้สอดคล้องกับการศึกษารายงานที่กล่าวว่ากลุ่มสารประกอบใน                      ใบสาบเสือ ได้แก่ สารประกอบฟีนอลิก ฟลาโวนอยด์                      สติกมาสเตอรอล (Stigmasterol) และเฮกซาโคซานอล(Hexacosanol) มีคุณสมบัติในการยับยั้งเอนไซม์อะเซทิล-โคลีนเอสเตอเรส (AChE) ซึ่งส่งผลกระทบต่อระบบประสาท ทำให้การเคลื่อนไหวและพฤติกรรมการกินของสัตว์ไม่มีกระดูกสันหลังลดลง (Gade และคณะ, 2017) ข้อมูลดังกล่าวยังได้รับการสนับสนุนจากคำอธิบายที่ว่าการลดการกินอาหารและการจำกัดการเคลื่อนไหวของหอยทากเป็นกลไกสำคัญที่ช่วยลดความเสียหายของพืชปลูกได้อย่างมีประสิทธิภาพ (Barker, 2002)             จึงแสดงให้เห็นว่าเม็ดปลดปล่อยสารสกัดใบสาบเสือร่วมกับปุ๋ยมูลไก่ที่พัฒนาขึ้น มีศักยภาพสูงในการประยุกต์ใช้เป็นผลิตภัณฑ์ชีวภาพสำหรับจัดการศัตรูพืชในผักกินใบ

กิตติกรรมประกาศ
	ขอขอบพระคุณ อาจารย์ปฏิภาณ ภักดีโต อาจารย์ที่ปรึกษาโครงงาน ผู้ให้ทั้งความรู้ ความช่วยเหลือ คำชี้แนะ รวมทั้งให้หลักการและข้อคิดเห็นต่างๆ            อันเป็นประโยชน์อย่างยิ่งต่อศิษย์
            ขอขอบพระคุณ โรงเรียนวิทยาศาสตร์จุฬาภรณราชวิทยาลัย พิษณุโลก และเจ้าหน้าที่ห้องปฏิบัติการ    ทางวิทยาศาตร์ทุกท่าน ที่ให้ความช่วยเหลือ เอื้อเฟื้อสถานที่ วัสดุอุปกรณ์ต่างๆ สำหรับทำการศึกษาค้นคว้าและสร้างองค์ความรู้

เอกสารอ้างอิง 
กองวิจัยและพัฒนาพืชสวน และสำนักควบคุมพืชและวัสดุ    
    การเกษตร. (2563). การสำรวจการระบาดของหอย  
    ทากบกในพื้นที่เกษตรกรรมแบบผสมผสาน. กรุงเทพฯ: 
    กระทรวงเกษตรและสหกรณ์.

ดาราพร รินทะรักษ์, ณัฐฐิญา กาญจนนิธิพัฒน์, อภินันท์ 
    เอี่ยมสุวรรณสุข และทรงทัพ แก้วตา. (2564). สำรวจ
    ความหลากชนิดหอยทากบก ศัตรูพืชในระบบนิเวศ
    เกษตรและสิ่งแวดล้อม. กรุงเทพฯ: กรมวิชาการ  
    เกษตร.
นลินา ประไพรักษ์สิทธิ์ และพรรัมภา งามศิริ. (2550). 
    การเตรียมและศึกษาการปลดปล่อยแบบควบคุมของ   
    ยาอะม็อกซิซิลลินจากบีดแอลจิเนต-ไคโตซาน. วารสาร 
    วิทยาศาสตร์ มศว. 23(2): 39-52
รุ่งระวี ศิริบุญนาม และสุปราณี แก้วภิรมย์. (2562). 
    ผลของกลูตารัลดีไฮด์และแป้งมันสำปะหลังต่อสมบัติ  
    และการปลดปล่อยฟอสฟอรัสของปุ๋ยไคโตซานไฮโดร 
    เจล. วารสารวิชชามหาวิทยาลัยราชภัฏ
Gade, S., Rajamanikyam, M., Vadlapudi, V.,   
    Nukala, K. M., Aluvala, R., Giddigari, C., ... &   
    Upadhyayula, S. M.  (2017).  
    Acetylcholinesterase inhibitory activity of  
    stigmasterol & hexacosanol is responsible for 
    larvicidal and repellent properties of 
    Chromolaena odorata.  Biochimica et    
    Biophysica Acta (BBA) - General  
    Subjects.  1861(3): 541-550	
Barker G.M.  (2002).  Molluscs as crop  
    pests.  Wallingford: CABI Publishing.
Shaviv, A.  (2001).  Advances in controlled-
    release fertilizers.  Advances in 
    Agronomy.  71: 1–49.
APHA, AWWA, WEF. (2017). Standard Methods for   
    the Examination of Water and Wastewater  
    (23rd ed.). Washington, D.C.: American Public 
    Health Association. (Part 4500-NO3- B. 
    Ultraviolet Spectrophotometric Screening 
    Method และ Part 4500-SO42- E. Turbidimetric 
    Method)
HACH Company. (2014). Nitrate, UV Screening  
    Method 10020. Retrieved from
    https://www.hach.com/asset-
    get.download.jsa?id=7639983733
US EPA. (1978). Method 375.4: Sulfate  
    (Turbidimetric). Retrieved    
    from https://www.epa.gov/sites
    /default/files/2015-   
    08/documents/method_375-4_1978.pdf 
สูตรที่ 1	0	0.5	1	2	4	6	8	12	0	18	30	41	50	53	54	54	สูตรที่ 2	0	0.5	1	2	4	6	8	12	0	27	45	63	78	84	86	87	สูตรที่ 3	0	0.5	1	2	4	6	8	12	0	41	72	98	129	138	141	143	



image3.jpeg
(mg/L)

A

250000
200000
150000

100,000

12 24 35 48 60 72 84 96 108 120 132 144 156 168 180 192
° v (hr)
Tuauide




image4.jpeg
u (mg/L)

AnadudY

5000

4.000

3000

1.000

0.000

12 24 36 48 60 72 84 96 108 120 132 144 156 168 180 192
1an (hr)
Nitrogen ' Sulfur




image1.png
bth

CSHS
SCIENCE
SVMPosluMZ 2

The 6*"PCSHS Science Symposium 2026
“Driving the Future with Scientific Innovation”





image2.png




